DA Den Europæiske Unions Tidende C 192/20

Meddelelse til de personer og enheder, som er opført på de lister, der er omhandlet i artikel 11 og 15 i Rådets forordning (EF) nr. 194/2008 om forlængelse og styrkelse af de restriktive foranstaltninger over for Burma/Myanmar i medfør af Kommissionens forordning (EF) nr. 747/2009

2009/C 192/08

Rådet for Den Europæiske Union har i fælles holdning 2009/615/FUSP besluttet at ændre visse bilag til fælles holdning 2006/318/FUSP (1) yderligere, efter at det har fastlagt, at:

1) De personer, enheder og organer, som er opført i bilag VI til forordning (EF) nr. 194/2008, er: a) individuelle medlemmer af Burmas/Myanmars regering eller b) fysiske eller juridiske personer, enheder eller organer med tilknytning til dem, som omhandlet i artikel 4, stk. 1, og artikel 5, stk. 1, i fælles holdning 2006/318/FUSP.

2) De juridiske personer, enheder og organer, som er opført i bilag VII, er: a) virksomheder, der ejes eller kontrolleres af Burmas/Myanmars regering, eller de offentlige instanser, virksomheder, herunder privatretlige virksomheder, hvori de offentlige myndigheder har aktiemajoriteten, og organer i denne stat b) virksomheder, der ejes eller kontrolleres af de enkelte medlemmer af Burma/Myanmars regering eller af fysiske eller juridiske personer, enheder eller organer med tilknytning til dem, eller c) juridiske personer, enheder eller organer, der ejes eller kontrolleres af de i litra a) eller b) nævnte virksomheder, eller optræder for dem eller på deres vegne.

Kommissionen har derfor i overensstemmelse med artikel 18, stk. 1, litra b), i Rådets forordning (EF) nr. 194/2008 (2) vedtaget Kommissionens forordning (EF) nr. 747/2009 (3), som ændrer bilag VI og VII til forordning (EF) nr. 194/2008.

Forordning (EF) nr. 194/2008 indeholder bestemmelser om:

1) indefrysning af alle pengemidler, andre finansielle aktiver og økonomiske ressourcer, som tilhører de personer, grupper og enheder, der er opført i bilag VI, og bestemmelser om, at ingen pengemidler, andre finansielle aktiver eller økonomiske ressourcer hverken direkte eller indirekte må stilles til rådighed for dem, og

2) et forbud mod nye investeringer i de virksomheder, juridiske personer, enheder eller organer, som er opført i bilag VII.

De personer, enheder og organer, der er opført i bilag VI, gøres opmærksom på, at de har mulighed for at indgive en ansøgning til de kompetente myndigheder i den eller de relevante medlemsstater, der er opført på webstederne i bilag IV til forordning (EF) nr. 194/2008, med henblik på at opnå tilladelse til at anvende indefrosne midler i forbindelse med basale behov eller specifikke betalinger, jf. artikel 13 i forordningen.

De personer, enheder og organer, der er opført på listerne i Rådets forordning (EF) nr. 194/2008, yderligere ændret ved Kommissionens forordning (EF) nr. 747/2009, kan til enhver tid sende Rådet for Den Europæiske Union en anmodning sammen med eventuel dokumentation om, at beslutningen om at optage dem og/eller bibeholde dem på ovennævnte lister tages op til fornyet overvejelse. Anmodningen stiles til følgende adresse:

Rådet for Den Europæiske Union Rue de la Loi/Wetstraat 175 1048 Bruxelles/Brussel BELGIQUE/BELGIË

De personer, enheder og organer, der opføres i bilag VI og VII til Rådets forordning (EF) nr. 194/2008 ved fælles holdning 2009/615/FUSP og Kommissionens forordning (EF) nr. 747/2009, kan fremsætte bemærkninger til Kommissionen om det forhold, at de er optaget på listen. Sådanne bemærkninger stiles til:

Europa-Kommissionen »Restrictive measures« Rue de la Loi/Wetstraat 200 1049 Bruxelles/Brussel BELGIQUE/BELGIË

Anmodninger og oplysninger vil blive behandlet, når de modtages. I den forbindelse gøres de pågældende personer og enheder opmærksom på, at Rådet løbende overvåger listerne i overensstemmelse med artikel 9 i fælles holdning 2006/318/FUSP.

De pågældende personer og enheder gøres tillige opmærksom på, at Kommissionens forordning (EF) nr. 747/2009 kan indbringes for De Europæiske Fællesskabers Ret i Første Instans, jf. artikel 230, stk. 4 og 5, i traktaten om oprettelse af Det Europæiske Fællesskab.

(1) EUT L 116 af 29.4.2006, s. 77. Fælles holdning senest ændring ved fælles holdning 2006/615/FUSP (EUT L 210 af 14.8.2009, s. 38).

(2) EUT L 66 af 10.3.2008, s. 1

(3) EUT L 212 af 15.8.2009, s. 10.